open-index/open-wikipedia-markdown huggingface dataset:
Zafar Gulijev

**Zafar Gulijev** (s. 17. kesäkuuta 1972 Ljuvaras, Lenkoranin piiri, Azerbaidžanin SNT, Neuvostoliitto) on venäläinen kreikkalais-roomalaisen tyylin painija, olympiamitalisti ja kolminkertainen Euroopan mestari.

157 senttimetrin mittainen Gulijev on kansallisuudeltaan azeri. Hän kilpaili nyt jo käytössä poistuneessa 48 kilogramman painoluokassa. Gulijev aloitti painiuransa Azerbaidžanin pääkaupungissa Bakussa ja voitti vuonna 1991 Neuvostoliiton mestaruuden, mutta muutti samana vuonna Uljanovskiin Venäjälle Anatoli Vinnikin valmennukseen. Gulijev lopetti uransa Atlantan olympialaisiin 1996, missä hän saavutti pronssimitalin, ja saattoi liikunnanopettajan koulutuksensa loppuun.

## Saavutuksia
* EM-kultaa: Istanbul 1993, Ateena 1994 ja  Gudapest 1996.
* EM-hopeaa 1995 Besançon
* MM-hopeaa 1993 Tukholma
* MM-pronssia 1995 Praha
* olympiapronssia 1996 Atlanta

## Aiheesta muualla
* Zafar Gulijev FILA:n tietokannassa
Voivyv kodźuv

**Voivyv kodźuv** (, ”Pohjantähti”) on Syktyvkarissa Komin tasavallassa ilmestyvä kominkielinen kirjallisuus- ja kulttuurilehti.

Lehti on perustettu vuonna 1926 nimellä *Ordym* (”Polku”). Vuonna 1931 se sai nimen *Udarńik* (”Iskuri”). Toisen maailmansodan aiheuttaman keskeytyksen jälkeen se alkoi ilmestyä uudelleen nykyisellä nimellä vuonna 1946.

Kerran kuukaudessa ilmestyvän lehden julkaisijoina toimivat Komin tasavallan lehdistö- ja joukkotiedotusvälinevirasto sekä tasavallan kirjailijaliitto. Lehti julkaisee kominkielisiä runoja, proosaa ja näytelmiä, kirjallisuutta ja kulttuuria käsitteleviä artikkeleita sekä suomalais-ugrilaisten kirjailijoiden teosten käännöksiä. Vuonna 1971 lehden painos oli 5&nbsp;000 kappaletta, nykyään alle tuhat. Päätoimittaja on Mihail Jelkin.

## Lähteet
Rise to Power

__NOTOC__
**Rise to Power** on rap-artisti Rick Rossin ensimmäinen kokoelma-albumi vuodelta 2007. Albumi ei sisällä yhtään kappaletta Rick Rossin aiemmalta *[[Port of Miami]]* -albumilta, vaan albumin kaikki kappaleet ovat peräisin niiltä ajoilta, kun Ross levytti *Suave Hosille*.

Albumi debytoi Yhdysvalloissa Billboard 200 -listan sijalla 62.

## Kappaleet

## Arvostelut
* RapReviews: 6/10

## Lähteet
JC Jeans Company

**JC Scandinavian Denim House** (vuoteen 2012 asti *Jeans & Clothes*) oli ruotsalainen vaateketju, jonka mallistossa oli laaja valikoima johtavia farkkumerkkejä sekä oman malliston yläosia. Ketju tunnettiin hintaan sisältyvästä lyhennyspalvelusta farkkujen ostajille. Oman Crocker-farkkumerkkinsä lisäksi JC myi myös muun muassa Dieselin, Levi’sin, Leen, Tiger of Swedenin ja Wranglerin farkkuja.

Sekä JC Sverige AB että Suomessa toiminut JC Jeans & Clothes Oy asetettiin konkurssiin huhtikuussa 2019. Talousvaikeuksien lisäksi yhtiöiden omistajuus oli viime aikoina epäselvää. Seychelleille rekisteröidyn kiinalaisen Denim Islandin jälkeen omistajana esiintyivät Smart Perfect -niminen yritys ja Iliya Meric -niminen yksityishenkilö.

## Historiaa

Ensimmäinen JC-myymälä avattiin Ruotsin Helsingborgissa vuonna 1963 nimellä Junior Center. JC-myymälöitä oli Suomessa ja Ruotsissa vuonna 2012 yhteensä noin 120. Vuonna 2012 JC sulki 23 myymälää.

JC:n omisti vuodesta 2006 ruotsalainen RNB Retail and Brands, joka myi sen vuonna 2013 kiinalaiselle Denim Island Groupille. Suurin osa myymälöistä on Denim Island -konsernin omistuksessa, mutta osa myymälöistä Ruotsissa on myös franchisingilla toimivia. 

Kantonissa kotipaikkaansa pitävän Denim Islandin liikevaihto vuoden 2013 paikkeilla oli noin 380 miljoonaa Yhdysvaltain dollaria ja henkilöstömäärä 10&nbsp;000. Yhtiön muita vaatemerkkejä ovat muun muassa Better in Blue, Vigoss, Le Rock, Nit de Cru ja Cult of Individuality.

Suomessa JC-ketju toimi yritysnimellä JC Jeans & Clothes Oy, joka asetettiin konkurssiin huhtikuun puolivälissä 2019.

## Suomen myymälät huhtikuussa 2018

* Espoo (Sello)
* Helsinki (Kamppi, Forum)
* Kokkola (Chydenia)
* Raisio (Mylly)
* Tampere (Koskikeskus)
* Vantaa (Jumbo, Myyrmanni)

## Lähteet

## Aiheesta muualla
*JCn kotisivu
Ayaz Mütəllibov

**Ayaz Niyazi oğlu Mütəllibov** (, 12. toukokuuta 1938 Baku,  Azerbaidžanin SNT – 27. maaliskuuta 2022 Baku, Azerbaidžan) oli viimeinen Azerbaidžanin sosialistisen neuvostotasavallan johtaja ja Azerbaidžanin ensimmäinen presidentti lokakuusta 1991 toukokuuhun 1992. Hän oli NKP:n keskuskomitean politbyroon jäsen kesäkuusta 1990 elokuuhun 1992.

Mütəllibov valmistui 1962 Azerbaidžanin öljy- ja kaasuinstituutista. Mütəllibov oli vuodesta 1982 Azerbaidžanin SNT:n Gosplanin johtaja, pääministeri 1989–1990 ja vuodesta 1990 Azerbaidžanin SNT:n kommunistisen puolueen keskuskomitean ensimmäinen sihteeri. Toukokuussa 1990 parlamentti valitsi hänet neuvostotasavallan presidentiksi.

19. elokuuta 1991 vieraillessaan Iranissa Mütəllibov antoi lausunnon, jossa hän näytti hyväksyvän hätätilakomitean toimet presidentti Mihail Gorbatšovia vastaan. Hätätilakomitean kaaduttua kun sen vallankaappausyritys epäonnistuttui, Mütəllibov hajotti Azerbaidžanin kommunistisen puolueen.

Hänet valittiin kansanvaalilla presidentiksi 8. syyskuuta 1991, ja joulukuussa hän oli allekirjoittamassa IVYn perussopimusta. Maaliskuussa 1992 Azerbaidžanin armeijan kärsittyä tappioita Vuoristo-Karabahissa ja Kansanrintaman painostuksen alaisena Mütəllibov ilmoitti eroavansa, mutta toukokuussa hän vaati Korkeimmalta neuvostolta asemansa palauttamista ja vaalien peruuttamista. Tämän jälkeen Azerbaidžanin Kansanrintama toi pääkaupunkiin aseistettuja joukkoja ja otti sen haltuunsa, jolloin Korkein neuvosto peruutti päätöksen. 

Mütəllibovin kannattajat Azerbaidžanissa ovat perustaneet muun muassa "Kansan yhtenäisyys" -puolueen ja Sosiaalidemokraattisen puolueen, jotka eivät ei ole juuri saaneet kannatusta.

Mütəllibov itse muutti Venäjälle, missä asui vuoteen 2012 asti. Hän palasi tuolloin Azerbaidžaniin ja ilmoitti samalla vetäytyvänsä politiikasta. Mütəllibov pystyi palaamaan, koska hieman aiemmin oli hyväksytty laki, joka antoi valtionpäämiehille syytesuojan virkakautena tehdyistä rikoksista. Presidentti Heydər Əliyev oli useaan kertaan yrittänyt 1990-luvulla saada Mütəllibovin tuomittavaksi Azerbaidžaniin. Häntä oli syytetty muun muassa maanpetoksesta Xocalın verilöylyn hoitamisesta sekä useasta vallankaappausyrityksestä.

## Lähteet
Vincebus Eruptum

**Vincebus Eruptum** on Blue Cheer -yhtyeen debyyttialbumi vuodelta 1968. Levyllä vallitsee julkaisuaikaansa nähden raskas ja psykedeelinen blues rock-soundi. Vincebus Eruptumia pidetään yhtenä varhaisimmista heavy metal -albumeista. Levyn tunnetuin kappale on coverversio Eddie Cochranin kappaleesta *Summertime Blues*. Vincebus Eruptum on toiminut vuosien saatossa innoittajana monille stoner rock ja doom metal -yhtyeille.

## Kappaleet
#
#
#
#
#
#

## Muusikot
* Dickie Peterson – laulu, basso
* Leigh Stephens – kitara
* Paul Whaley – rummut
Trilla

__NOTOC__
**Trilla** on rap -artisti Rick Rossin toinen studioalbumi. Albumi julkaistiin Yhdysvalloissa 11. maaliskuuta 2008.

Albumi ylsi ensimmäisellä listaviikollaan Yhdysvaltojen Billboard 200 -listan kärkitilalle.

## Kappaleet

## Arvostelut
* Metacritic: 60/100
* Allmusic: 
* Entertainment Weekly: B+
* Pitchfork: 2.4/10

## Lähteet
Telekom Baskets Bonn

**Telekom Baskets Bonn** on saksalainen koripalloseura. Joukkue ei ole koskaan voittanut mestaruuksia, jonka takia sitä nimitetään nimellä "ewiger Zweiter", *ikuinen kakkonen.* Joukkuetta sponsoroi Deutsche Telekom.

## Historia
Joukkueen juuret sijoittuvat kahteen joukkueeseen: vuonna 1970 perustettuun Godesberger TV:hen ja SC Fortuna Bonniin, joka perustettiin 1973. Godesberger TV nousi 1986 2. Bundesliigaan ja vuonna 1990 se nousi vielä Bundesliigaan. Seuraavana vuonna seura kuitenkin joutui tippumaan 2. Bundesliigaan ja pian alkoivat seuran rahaongelmat. 1992 Godesberg fuusioitui BG Bonn 92:n kanssa. 1993 seuraa ryhtyi tukemaan Deutsche Telekom. Heinäkuussa 1995 Telekom Baskets Bonn perustettiin. Vuonna 2008 joukkue muutti Hardtberghallesta nykyiseen kotihalliinsa, Telekom Domeen.

## Joukkue

## Aiheesta muualla
*Virallinen kotisivu 
*Joukkue BBL:n sivuilla 
*Joukkue EuroChallengen sivuilla
The Game Plan

**The Game Plan** on vuonna 2007 ensi-iltansa saanut Walt Disney Picturesin koko perheen komediaelokuva. Andy Fickmanin ohjaaman elokuvan pääosaa esittää Dwayne ”The Rock” Johnson.

## Tärkeimmät roolit

## Juoni
*The Game Plan* on tarina amerikkalaisen jalkapallon pelinrakentaja Joe Kingmanista (Johnson), joka on bostonilaisen joukkueensa kanssa mestaruusjahdissa. Naimaton Kingman elää todellista unelmaelämää, sillä hän on rikas, kuuluisa ja usein myös lukuisten juhlien keskipiste. Tämä unelma muuttaa kuitenkin muotoaan, sillä hän saa tietää olevansa kahdeksanvuotiaan Peyton-tytön (Madison Pettis) isä.

Uransa tärkeimmällä hetkellä Kingmanin täytyy keksiä, miten hän pystyy sovittamaan yhteen juhlat, harjoitukset, deittailun, tyttären balettitunnit ja iltasadut. Yhtä vaikeaa tilanne on myös Joen agenttina toimivalle Stellalle (Kyra Sedgwick), sillä hänen kovan bisneskuorensa alta on turha etsiä äidillisiä vaistoja.

”Uudelle isälle” sattuvista hauskoista kömmähdyksistä huolimatta Joe huomaa, että elämässä on muutakin kuin raha ja tuhannet ihailijat – yksi pieni ja erityisen tärkeä ihailija riittää.

## Lähteet
Deeper Than Rap

**Deeper Than Rap** on rap-artisti Rick Rossin kolmas studioalbumi. Albumi julkaistiin 21. huhtikuuta 2009. Albumin pääjulkaisijana toimi Rossin oma levy-yhtiö *[[Maybach Music Group]]*. Albumia ei ole enää lainkaan työstämässä Slip-n-Slide Records.

## Kappaleet

## Listasijoitukset
### Albumi

### Singlet

## Lähteet
Nokia 2760

**Nokia 2760** on matkapuhelinvalmistaja Nokian kehittämä ja toukokuussa 2007 julkaisema simpukkamallinen matkapuhelin. 

## Tietoja

### Yhteydet

Nokia 2760 on kaksitaajuuspuhelin, joka toimii Euroopassa, Lähi-idässä, Afrikassa ja Aasiassa käytössä olevilla GSM 900 ja 1&nbsp;800&nbsp;MHz (megahertsin) taajuusalueilla. Amerikassa oli myynnissä Amerikan versio, joka toimii kyseisen maanosan 850 ja 1&nbsp;900&nbsp;MHz taajuusalueilla. Puhelimessa on myös GPRS-yhteys ja WAP-selain, sekä Bluetooth 2.0 -tiedonsiirtotekniikka.

### Mitat
Pituus × leveys × paksuus: 87 × 45 × 21 millimetriä, paino 81 grammaa.

### Näytöt
#### Päänäyttö
Päänäyttö eli kannen sisäpuolella oleva näyttö on 65&nbsp;000 värin TFT-näyttö, jonka koko on 1,9 tuumaa ja resoluutio 128 × 160 pikseliä.

#### Kansinäyttö
Kansinäytöstä näkee saapuvan puhelun tiedot, joten kantta ei tarvitse välttämättä avata puhelun saapuessa. Yksivärisen näytön resoluutio on 96 × 68 pikseliä.

### Kamera
Kameran resoluutio on VGA-tasoa eli 640 × 480. Siinä on myös videokuvaus (resoluutioltaan 128 × 96) sekä 4× zoom.

### Ääniominaisuudet
2760:ssa on 2,5 millimetrin audioliitäntä. Käytettävät soittoäänet ovat MP3-tyyppiä.

### Virtalähde
Akku on Nokian mallia BL-4B, ja sen kapasiteetti on 700 milliampeerituntia. Puhelimen valmiusaika on noin 310 tuntia.

### Muisti
Sisäistä tallennusmuistia on 11 megatavua (Mt) ja nimimuistiin mahtuu 1&nbsp;000 numeroa.

### Muita ominaisuuksia
Nokia 2760:ssa on sisäänrakennettu handsfree-kaiutin sekä mm. ääninauhuri, yksikkömuunnin, kalenteri ja laskin. Käyttöjärjestelmänä toimii Nokian oma Series 40.

## Muuta
Vuonna 2010 Nokia 2760 oli Suomen käytetyin matkapuhelin.

## Katso myös
* Luettelo Nokian tuotteista

## Lähteet
*GSMArena
*Nokia 2760 Nokian sivuilla

### Viitteet

## Aiheesta muualla
* Käyttöohjeet
* Nokia 2760 - Tuki
Vasili Molodtsov

**Vasili Aleksandrovitš Molodtsov** (, ; 13. tammikuuta 1886 – 31. elokuuta 1940) oli komilainen kielitieteilijä.

Molodtsov syntyi Syktyvkarin lähellä sijaitsevassa Tentjukovon kylässä. Vuonna 1907 hän valmistui Totman opettajaseminaarista ja toimi sen jälkeen opettajana. Vuosina 1911–1913 hän opiskeli Pietarin opettajainstituutissa.

Vuonna 1918 Molodtsov laati niin sanotut Molodtsovin aakkoset, joita käytettiin komin kielen kirjoittamiseen vuodesta 1920 lähtien. Ensimmäinen tällä aakkostolla julkaistu kirja oli Molodtsovin laatima aapinen *Lyd’d’yśny velödčan*. 1920- ja 1930-luvuilla Molodtsov laati kominkielisiä oppikirjoja ja opetusohjelmia, osallistui kirjakielen normien kehittämiseen sekä toimi opettajaopiston opettajana. 1930-luvun alussa Molodtsovin aakkosto korvattiin latinalaisella kirjaimistolla, mutta siihen palattiin lyhyeksi aikaa vuosina 1936–1938.

Vuonna 1938 Molodtsov pidätettiin syytettynä ”porvarillisesta nationalismista”. Hänet tuomittiin vankileirille, jossa hän kuoli vuonna 1940.

## Aiheesta muualla
* Vasili Molodtsovia käsittelevä näyttely Komin kansallisarkiston sivustolla
Laulutasku

**Laulutasku** (*Oenanthe moesta*) on pohjoisafrikkalainen kivitaskun sukulainen.

## Tuntomerkit
Linnun pituus on noin 16&nbsp;cm ja siipien kärkiväli 25–29&nbsp;cm. Keväinen juhlapukuinen koiras on selästä, kurkusta, naamasta, siivistä ja pyrstökärjestä musta, vatsasta ja rinnasta valkoinen, päälaelta ja niskasta harmaa, sekä ala- ja yläperästä ja pyrstön tyvestä oranssi. Naaras on enimmäkseen hiekanruskea, pyrstön kärkiosa on yhtenäisen musta.

## Esiintyminen
Laulutaskun nimialalaji *moesta* elää Pohjois-Afrikassa Mauritanian pohjoisrajalta aina Egyptiin lähelle Niilin suistoa. Levinneisyys ei ulotu kovinkaan pitkälle sisämaahan. Lähi-idässä elää alalaji *brooksbanki* laikuittain siellä täällä Jordaniassa, Syyriassa, Irakissa ja Saudi-Arabiassa. Lajin elinympäristön ala on 100&nbsp;000–1&nbsp;000&nbsp;000 neliökilometriä. Laji on enimmäkseen paikkalintu, eikä sitä ei ole tavattu Suomessa.

## Lisääntyminen
Laulutasku tekee pesänsä maakoloon tai rakennuksen onkaloon, usein vanhaan jyrsijän koloon, joskus jopa kaksi metriä pitkän käytävän perälle. Naaras munii neljä tai viisi munaa. Molemmat emot ruokkivat ja hoitavat poikasia. Pesii kahdesti, joskus kolmasti kesän aikana. Pesintä tunnetaan puutteellisesti.

## Ravinto
Pääasiassa hyönteissyöjä, jolle kelpaavat myös muut selkärangattomat, toisinaan myös vihreät kasvinosat.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet
Seikkisrock

**Seikkisrock** on vuodesta 1999 asti järjestetty lasten kaksipäiväinen rockfestivaali Turun Seikkailupuistossa. Festivaalin ohjelmiston pääpaino on musiikilla, lisäksi tarjolla on muun muassa käsityö- ja taidetyöpajoja, näytelmiä, sirkusta, taikureita ja tanssijoita ja mm. pomppulinna. Tapahtumassa on mukana myös kansalaisjärjestöjä, jotka esittäytyvät lapsille omassa "maailmankylässään" kestävän kehityksen ja suvaitsevaisuuden teemoilla. Seikkisrock pidetään kesäkuun alussa koulujen loppumisen jälkeen, viikolla 23.

## Taustaa

Tapahtuman perustivat Anneli Perkiö, Petri Katajarinne, Jani Pihlajamaa ja Jouni Lehtiranta vuonna 1999. 

Tapahtumassa ovat kuluneiden vuosien aikana olleet esiintymässä lukuisia lastenmusiikin eturivin artisteja ja erikoisvieraita, muun muassa: Kengurumeininki, Rokki-Kokki, SukkaShokkiSakki, HattiWatit, Jacques Umbrella, Jussi Raittisen Jussi and The Boys, Mikko Alatalo, Piirpauke, Herra Heinämäen lato-orkesteri, Loiskis-orkesteri, taikurit Pete Poskiparta ja Aaro Sorva, Marionettiteatteri Mundo, merirosvoyhtye Los Piratos, rytmiorkesteri Purkkiorjat, Moottörin Jyrinä, Apan Anders, Tomu ja Romu, Jukebox, M.A. Nummisen ja Pedro Hietasen Gommi ja Pommi, Pellekaija Pum, Pelle Positiivi ja Pelle Miljoona. Lisäksi mukana ovat olleet useat eri lapsiyhtyeet sekä sirkus-, musiikki- ja teatteriryhmät. 

Tapahtumaa järjestää turkulainen Lasten- ja nuortenkulttuuriyhdistys Vilperi ry yhteistyössä Turun kaupungin nuorisoasiankeskuksen alaisen Seikkailupuiston kanssa. Humanistinen ammattikorkeakoulu HUMAK kulttuurituottajaopiskelijoineen on myös merkittävä kumppani. Seikkisrockin tärkeimpiä arvoja ovat lasten kulttuuri- ja taidekasvatus ja sitä kautta monipuoliset, kannustavat ja osallistavat elämykset, joita lapset voivat kokea yhdessä läheistensä kanssa. 

Seikkisrockin merkittävimmät rahoittajat ovat viime vuosina olleet Opetusministeriö, Taiteen keskustoimikunta ja Turun kaupunki.

## Aiheesta muualla
* Seikkailupuisto
Punaperätasku

**Punaperätasku** (*Oenanthe xanthoprymna*) on kivitaskun Lähi-idässä elävä sukulainen. Laji on jaettu kahtia punaperätaskuun ja persiantaskuun (*Oenanthe chrysopygia*) vuonna 2003.

## Tuntomerkit
Linnun pituus on noin 14,5&nbsp;cm ja siipien kärkiväli noin 26&nbsp;cm. Keväinen juhlapukuinen koiras on yläpuolelta pääosin tummanharmaa, alapuolelta valkoinen, pyrstönkärjestä, naamasta ja kurkusta musta, ala- ja yläperästä sekä pyrstön tyvestä oranssi, ja sillä on kapea vaalea silmäkulmajuova. Naaras on himmeämmän värinen.

## Esiintyminen
Punaperätasku elää Kaakkois-Turkista Iranin Kurdistaniin. Laji on muuttolintu, joka talvehtii Siinailla, Arabian niemimaan keski- ja eteläosissa, Itä-Egyptissä ja Sudanissa, eikä sitä ei ole tavattu Suomessa.

## Elinympäristö
Punaperätasku asuu vuoristojen karuilla, paljailla kivikko- ja kalliorinteillä aina neljän kilometrin korkeuteen saakka. Talvehtimisseuduilla se viihtyy kuivilla pensaikkoisilla seuduilla.

## Lisääntyminen
Punaperätasku tekee pesänsä maakoloon, kiven alle, rakennuksen onkaloon, tai joskus vanhaan mehiläissyöjän pesään. Naaras munii neljästä kuuteen munaa, joita se hautoo 13 päivää. Molemmat emot ruokkivat ja hoitavat poikasia. Pesii tavallisesti kahdesti kesän aikana. Pesintä tunnetaan puutteellisesti.

## Ravinto
Laji on pääasiassa hyönteissyöjä, jolle kelpaavat myös muut selkärangattomat.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet

## Aiheesta muualla
* Israbirding.com (Kuva)
Kenneth Olwig

**Kenneth Robert Olwig** (s. 8. lokakuuta 1946) on taustaltaan amerikantanskalainen, nykyään Ruotsissa työskentelevä alkujaan yhdysvaltalainen maantieteilijä. Vuodesta 2002 hän on toiminut maisemasuunnittelun professorina Ruotsin maataloustieteellisessä yliopistossa Alnarpissa.

Olwig suoritti filosofian tohtorin tutkinnon vuonna 1977 Minnesotan yliopiston maantieteen laitoksella ohjaajanaan professori Yi-Fu Tuan. Tämän jälkeen hän oli vierailevana apulaisprofessorina Wisconsinin yliopiston maantieteen laitoksella vuosina 1977–1978, apulaisprofessorina Tanskan opettajakorkeakoulussa vuosina 1986–1996, vanhempana tutkijana Odensen yliopistossa vuosina 1993–1996 ja maisemahistorian ja -suunnittelun professorina Norjan teknis-luonnontieteellisessä yliopistossa Trondheimissa vuosina 1997–2002.

Tieteellisessä tuotannossaan Olwig on paneutunut etenkin luonnon ja maiseman käsitteisiin, kokemiseen ja esittämiseen ja selvittänyt muun muassa eri kielisten ja eri aikaisten maiseman käsitteiden välisiä suhteita.

## Teoksia
* 
* 

## Lähteet
Back on the MF Street

**Back on the MF street** on Disco Ensemblen kolmas EP, joka julkaistiin 22. huhtikuuta 2009. 

EP:ltä löytyy neljä ennen julkaisematonta kappaletta ja jo aiemmin Disco Ensemblen Myspacessa ja videopäiväkirjoissa soineet remixit "Bad Luck Charm"-kappaleesta. 

EP:n avausraita "Back on the MF Street" soitettiin ensimmäistä kertaa Radio Rockin Uuden rockin illassa 27.3. 2009

## Kappaleet
#
#
#
#
#
#

## Kokoonpano
* Miikka Koivisto – laulu, kosketinsoitin
* Jussi Ylikoski – kitara
* Lasse Lindfors – bassokitara
* Mikko Hakila – rummut

### Tuotanto
* Pelle Gunnerfeldt – äänittäjä
* Niko Kangas – äänittäjä
* Mikko Raita – miksaaja
* Svante Forsbäck – masteroija
* Juha Kyyrö – valokuvat
* Lasse Lindfors – kansikuva
* Anssi Nordberg – grafiikka

## Arviot
* Desibeli.net: 
* Imperiumi.net: 

## Aiheesta muualla
* Back on the MF Street discogs.com -sivustolla

## Lähteet
Swizz Beatz

**Kasseem Dean** (s. 13. syyskuuta 1978 Bronx, New York, New York), taiteilijanimeltään **Swizz Beatz**, on yhdysvaltalainen rap-artisti ja musiikkituottaja. Hän on levy-yhtiö Full Surface Recordsin perustaja.

## Yksityiselämä
Swizz avioitui R&B-laulaja Mashondan kanssa vuonna 2004, mutta he erosivat huhtikuussa 2008. Joidenkin huhujen mukaan eron takana olisi ollut Alicia Keys, jonka kanssa hän avioitui vuonna 2010. Swizz Beatz on innokas taiteen ystävä ja hän maalaa itsekin vapaa-aikana. Hän usein ansaitsee jopa rahaa tuotoksillaan ja lahjoittaa osan lasten syöpäjärjestöille ja verisäätiöille.

Hän toimi myös FBI:n alkuvuodesta 2012 sulkeman Megaupload.com-sivuston toimitusjohtajana, ja värväsi tähtiä markkinoimaan palvelua, mihin ainakin Sean “Diddy” Combs, Kanye West ja Will.i.am ryhtyivät.

Swizz Beatz on muslimi.

## Diskografia
### Albumit
* *[[Presents G.H.E.T.T.O. Stories]]* (2002) (kokoelma)
* *[[One Man Band Man]]* (2007)

### Singlet

## Lähteet
HMS Despatch (D30)

**HMS Despatch** (viirinumero D30) oli Britannian kuninkaallisen laivaston Danae-luokan kevyt risteilijä, joka palveli toisessa maailmansodassa ilmatorjuntaristeilijänä.

## Valmistus

Alus tilattiin Skotlannista Govanista Fairfield Shipbuilding and Engineering Companyltä, missä köli laskettiin 8. heinäkuuta 1918. Alus laskettiin vesille 24. syyskuuta 1919, minkä jälkeen se hinattiin Chathamin telakalle viimeistelytöitä varten. Alus saatiin palvelukseen vasta kesäkuussa 1922.

## Palvelus
Palvelukseen otettaessa alus liitettiin Kiinan aseman 5. kevyt risteilijäviirikköön, mistä se siirrettiin 1927 Amerikan ja Länsi-Intian asemalle 8. kevyt risteilijäviirikköön. Alus siirrettiin 1931 reserviin telakalle siirtoa varten. Alus palasi palvelukseen 3. helmikuuta 1933 Maltalle Välimeren laivaston 3. risteilijäviirikköön, mistä se palasi 24. marraskuuta 1937 Britteinsaarille. Alus siirrettiin reserviin koululaivaksi.

Toisen maailmansodan alkaessa alus liitettiin Amerikan ja Länsi-Intian asemalle 8. risteilijäviirikköön. Etelä-Atlantin osaston mukana se valtasi saksalaisia kauppalaivoja *Düsseldorfin* joulukuussa 1939 Chilen rannikolla, maaliskuussa 1940 Aruban edustalta *Trojan* ja 15. elokuuta 1941 Amatsonian suistosta *Norderneyn* yhdessä apuristeilijä (AMC) *[[HMS Pretoria Castle]]n* kanssa. Marraskuussa 1940 alus oli hetken aikaa Force H:ssa Gibraltarilla.

Keväällä 1942 alus siirrettiin Britteinsaarille huoltoa varten, minkä jälkeen se palasi Etelä-Atlantin osastoon vuoteen 1943. Lokakuussa 1943 alus oli jälleen huollossa Portsmouthissa, mistä se palasi palvelukseen vasta toukokuussa 1944. Palvelukseen palatessaan alus sijoitettiin saattuetehtäviin ja kesäkuussa 1944 esikunta-alukseksi Normandian maihinnousussa.

Tammikuussa 1945 *Despatch* siirrettiin reserviin majoitusalukseksi. Alus myytiin 5. huhtikuuta 1946 BISCOlle ja saapui Arnott Youngille Trooniin 5. toukokuuta 1946 romutettavaksi.

## Lähteet
*
*
* 

### Viitteet
Filippo de Filippi

**Filippo de Filippi** (20. huhtikuuta 1814 Pavia – 9. helmikuuta 1867 Hongkong) oli italialainen tutkimusmatkailija ja eläintieteilijä.

De Filippi oli oppiarvoltaan tohtori. Hänestä tuli Torinon yliopiston eläintieteen ja vertailevan anatomian professori Giuseppe Genén jälkeen.

De Filippi toimi Persiaan suuntautuneen retkikunnan johtajana 1862. Retkikunnan tehtävänä oli, luonnontieteellisen tutkimuksen ohessa, luoda uudelleen diplomaattisuhteet Italian ja Persian välille. Lokakuussa 1865 de Filippi lähti Vittorio Arminjonin johtamalle maailmanympäripurjehdukselle *Magenta*lla. Hän kuoli koleraan Hongkongissa 52-vuotiaana. Tieteellisen raportin retkestä julkaisi hänen assistenttinsa Enrico Hillyer Giglioli.

De Filippi nimesi useita uusia eläinlajeja, linnuista ruostepyrstömuuran (*Drymophila genei*) ja persiantaskun (*Oenanthe chrysopygia*), joka erotettiin omaksi lajiksi vasta vuonna 2003.

## Lähteet
Brynne Stephens

**Brynne Stephens** on yhdysvaltalainen televisiokäsikirjoittaja, joka on käsikirjoittanut enimmäkseen animaatioita. Erityisesti hänet muistetaan työstään He-Manin ja Turtles – mutanttikilpikonnien parista. 1990-luvulla Stephens oli käsikirjoittamassa muun muassa Batmania, Hämähäkkimiestä ja Gargoylesia.

## Lähteet
Jaakko (peruna)

**Jaakko** (NGB3396), alun perin Jaakonperuna, on ensimmäinen suomalaisen Maatalouden Tutkimuskeskuksen (nykyään MTT) jalostama perunalajike. Se risteytettiin jo 1930-luvulla, vaikka saatiinkin viljelykäyttöön vasta vuonna 1951 Keskon välityksellä.

Monikäyttöisenä lajikkeena Jaakko on suosittu myös jatkojalostuksessa (esimerkiksi Satu). Lajikkeen käyttö lähes lakkasi 1970-luvun aikana aiemman vuosikymmenen huippukausien jälkeen, jolloin se oli joillain alueilla jopa valtalajikkeen asemassa.

## Lähteet
*[Maa- ja elintarviketalouden tutkimuskeskus](https://portal.mtt.fi/portal/page/portal/www/Tietopaketit/Kasvigeenivarat/MaatiaisTietoPankki/Peruna/Perunamaatiaisia%20ja%20vanhoja%20lajikkeita/Jaakko%20(NGB3255)) 
*Evira

## Aiheesta muualla
*Nordic Genetic Resource Center
*Kantaperuna
Jessie Cave

**Jessie Cave** (s. 5. toukokuuta 1987 Englanti, Iso-Britannia) on englantilainen näyttelijä.

Hänet valittiin yli 7&nbsp;000 hakijan joukosta Lavender Brownin rooliin elokuvassa *[[Harry Potter ja puoliverinen prinssi (elokuva)|Harry Potter ja puoliverinen prinssi]]*.

## Filmografia
Frances de la Tour

**Frances de la Tour** (s. 30. heinäkuuta 1944 Hertfordshire, Englanti, Iso-Britannia) on englantilainen näyttelijä.

Hän on näytellyt urallaan muun muassa Olympe Maximea elokuvassa *[[Harry Potter ja liekehtivä pikari (elokuva)|Harry Potter ja liekehtivä pikari]]* (2005) ja *[[Harry Potter ja kuoleman varjelukset, osa 1]]* (2010) sekä jättiläistä musikaalielokuvassa *[[Into the Woods]]* (2014). Hän on näytellyt myös esimerkiksi televisiosarjoissa *[[Hercule Poirot (televisiosarja)|Hercule Poirot]]* (2004), *[[Big School]]* (2013-2014) ja *[[Vicious]]* (2013-2015).

Hän on esiintynyt urallaan myös teatterissa ja ollut Royal Shakespeare Companyn jäsen.
Magnus Hirschfeld

**Magnus Hirschfeld** (14. toukokuuta 1868 Kołobrzeg, Puola – 14. toukokuuta 1935 Nizza, Ranska) oli saksalais-juutalainen seksologi ja aktivisti. Häntä pidetään Alfred Kinseyn ja Havelock Ellisin ohella yhtenä merkittävimmistä ja ensimmäisistä seksuaalisuuden tutkijoista ja tärkeänä niin sanotun seksuaalisen vapautumisen pioneerina. Hän oli myös ensimmäisiä homoseksuaalien oikeuksien puolustajia.

Vuonna 1897 Hirschfeld perusti *Tieteellis-humanitäärisen komitean* Max Spohrin, Franz Josef von Bülowin ja Eduard Obergin kanssa. Se tunnetaan ensimmäisenä homoseksuaalien oikeuksia puolustavana organisaationa. Sen päätavoite oli taistella Saksan keisarillisen rangaistussäädöksen 175 pykälää vastaan, jossa kiellettiin miesten väliset seksuaaliset kontaktit. Hirschfeld aloitti vuonna 1899 vuosikirjan julkaisemisen, jossa tarkasteltiin seksuaalisia suuntautumisia. Alan ensimmäistä julkaisua julkaistiin säännöllisesti vuoteen 1923 asti.

Magnus Hirschfeld julkaisi myös tutkielman transvestiiteistä vuonna 1910. Hirschfeld oli eräs Seksuaalisten tieteiden ja eugeniikan lääketieteellisen yhdistyksen perustajista vuonna 1913. Seuraavana vuonna Hirschfeld julkaisi tutkielman *Die Homosexualität des Mannes und des Weibes*, joka perustui hänen johtamiinsa homoseksuaalisuutta tutkiviin tilastollisiin kyselyihin. Seksologiaa ja seksuaalisia uudistuksia koskevien julkaisujen lisäksi Hirschfeld kirjoitti myös rasismista, politiikasta ja moraalin historiasta.

Hirschfeld avasi vuonna 1919 Berliinissä maailman ensimmäisen seksologisen instituutin, *[[Institut für Sexualwissenschaft]]in*. Natsi-mielenosoittajat tuhosivat instituutin ja huomattavan osan sen kirjaston kokoelmasta. Hirschfeld osallistui myös homoseksuaalisuuden dekriminalisointia ja hyväksymistä käsittelevän ensimmäisen elokuvan tuotantoon vuonna 1919. Elokuva herätti paljon keskustelua ja Saksan viranomaiset kielsivät sen vuoden kuluttua sen julkaisemisesta. Vuonna 1928 Hirschfeld perusti yhteisön nimeltä World League for Sexual Reform (WLSR), jonka juuret olivat hänen aikaisemmin vuonna 1921 perustamassaan organisaatiossa. Liitto edisti seksuaalisen lainsäädännön uudistamista, oikeutta ehkäisyyn ja sukupuolikasvatukseen, sekä sukupuolten lakiperusteista ja sosiaalista tasa-arvoa. 

## Lähteet

## Aiheesta muualla
Potšinok

**Potšinok** on ’uudistilaa, uudiskylää’ merkitsevä venäjänkielinen sana. Se voi viitata seuraaviin paikkakuntiin:

* Potšinok, kaupunki Smolenskin alueella Venäjällä
* Alapuusti, venäjäksi vuodesta 1948 lähtien *Potšinok*, taajama Leningradin alueen Käkisalmen piirissä.

Potšinok on myös seuraavien henkilöiden sukunimi:
* Aleksandr Potšinok (1958–2014),  16. maaliskuuta 2014) oli venäläinen poliitikko ja taloustieteilijä.
Jontti

**Jontti** on helsinkiläinen rap-artisti. Hänen kiinnostuksensa rap-musiikkiin alkoi, kun hän kuunteli Ice-T:tä, Tim Dogia sekä Hijackia. Hän kuuluu rap-artisti Shakan kanssa Jontti & Shaka -nimiseen rap-duoon. Duo on julkaissut kaksi albumia ja yhden EP:n. Jontti on esiintynyt aiemmin myös nimellä Jonas ja Natural High.

Jontti julkaisi Kemmurun Jodarokin kanssa yhteisen *[[Uuden ajan avaruususkonto]]* -nimisen albumin vuoden 2009 alussa 3rd Rail Musicin kautta.

Jontin ensimmäinen sooloalbumi *[[Yhden miehen kultti]]* julkaistiin 26. lokakuuta 2011 3rd Rail Musicin kautta. Albumin kappaleesta "Sota on sairautta" on julkaistu musiikkivideo. Albumi nousi julkaisuviikollaan (44/2011) Suomen virallisen listan 26. sijalle. Albumi julkaistiin vinyyliversiona 7. maaliskuuta 2012. Samana päivänä julkaistiin myös musiikkivideo albumin kappaleesta "Vapaus & totuus".

Jontin aiheet ammentavat usein kontroversiaaleista teemoista, esimerkkinä muun muassa jo vuodesta 2008 joka vuosi syyskuun 11. päivänä julkaistut kappaleet, joissa Jontti ottaa kantaa syyskuun 11. päivän iskuihin. Aiheita löytyy myös epävarmasta globaalista tulevaisuudesta, valtarakenteista, henkisyydestä, mielipiteen vapaudesta, riippumattomasta hiphopmusiikista ja kulttuurista ja  usein myös työttömyydestä, alkoholin käytöstä ja muista sosiaalisista ongelmista. Ulosanti on toisinaan julistuksellista joskin usein itseironista ja tekstit ovat hieman epätyypillisiä muiden rap-artistien tyyleihin verrattuna. Vuonna 2014 Jontti on myös ollut mukana erikoisnuorisotyössä Kris R.Y:n kautta.

## Diskografia
### Soolo
* *[[Yhden miehen kultti]]* (2011)
* *[[Rahastusäänite]]* (2013)

### Jontti & Jodarok
* *[[Uuden ajan avaruususkonto]]* (2009)

### Jontti & Shaka
* *[[Vittuun koko sakki!]]* (EP) (2006)
* *[[Rata-äänite]]* (2007)
* *[[Rata jatkuu]]* (kokoelma) (2008)
* *Raittiusseura EP* (EP) (2018)

### Jontti & Koti6

* *Leipäjono* (2017)
### Kallio Underground
*  CD
*  CD
* *Kirkas puoli* (3rd Rail 2021)

### Musiikkivideot
* *Kolmatta linjaa* (Jontti & Shaka, 2007)
* *Viimeinen valssi* (Jontti & Jodarok, 2010)
* *Sota on sairautta* (2011)
* *Vapaus & totuus* (mukana Petos, Une, Otto & MC Respektor) (2012)
* *Kapitaali* (mukana DJ Mäksteri) (2013)
* *Talouselämä* (mukana Jani Ryi, 2013)
* *Superparadigma* (2017)

### Vierailijana

## Lähteet

## Aiheesta muualla
* Jontti 3rd Rail Musicin sivustolla 
* 
* 
* 
* Jontin & Jodarokin haastattelu ja "Viimeinen valssi" ladattavana Redrum-187 -sivustolla
Hootie & the Blowfish

**Hootie & the Blowfish** on yhdysvaltalainen rockyhtye. Yhtye perustettiin vuonna 1986 ja toimii edelleen alkuperäiskokoonpanollaan. Esikoisalbumi *[[Cracked Rear View]]* vuodelta 1994 on myynyt Yhdysvalloissa 16-kertaista platinaa ja sijoittui Yhdysvaltain Billboard 200 -listalla ensimmäiselle sijalle. Vuonna 1996 yhtye palkittiin parhaan uuden artistin Grammy-palkinnolla. __notoc__

## Jäsenet
* Mark Bryan – kitara, laulu (1986–)
* Dean Felber – bassokitara, laulu (1986–)
* Darius Rucker – kitara, laulu (1986–)
* Jim Sonefeld – rummut, laulu (1986–)

### Kiertuejäsenet
* Gary Greene – perkussio, syntetisaattori, kitara
* Peter Holsapple – koskettimet, taustalaulu
* Hootie the Dog – maskotti

## Diskografia
### Studioalbumit
* *[[Cracked Rear View]]* (1994)
* *[[Fairweather Johnson]]* (1996)
* *[[Musical Chairs]]* (1998)
* *[[Hootie & the Blowfish (albumi)|Hootie & the Blowfish]]* (2003)
* *[[Looking for Lucky]]* (2005)

### Kokoelma- ja livealbumit
* *[[Scattered, Smothered and Covered]]* (2000)
* *[[The Best of Hootie & the Blowfish: 1993–2003]]* (2003)
* *[[Live in Charleston]]* (2006)

## Aiheesta muualla

* Hootie & the Blowfishin sivusto 
*
KK Crvena zvezda

**Košarkaški klub Crvena zvezda** () on serbialainen koripalloseura. Sen nimi *Crvena zvezda* tarkoittaa ’punaista tähteä’, ja se on osa Belgradin Punainen tähti -suurseuraa. Seuran faneja kutsutaan nimellä Delije. Seura pelaa ottelunsa Beogradska arenalla.

Seura on kilpaillut tasaisesti KK Partizanin takana, mutta joutuu yleensä olemaan Partizanin varjossa. Seura voitti vuosina 1946–1955 Serbian mestaruuden 10 kertaa perättäin. Joukkueen viimeisin Serbian mestaruus on vuodelta 1998.

## Aiheesta muualla

* Joukkue ULEB Eurocupin sivuilla
* Virallinen kotisivu
Rolf Hernberg

**Rolf Gustaf Runarsson Hernberg** (11. helmikuuta 1947 – 4. kesäkuuta 2009) oli Tampereen teknillisen yliopiston professori, fysiikan laitoksen pitkäaikainen johtaja ja optiikan laboratorion esimies. Hänen omaa tutkimusalaansa oli optinen spektroskopia, jota hän myös opetti. Aiemmin Rolf Hernberg oli tehnyt tutkimustyötä muun muassa plasmafysiikan ja magnetohydrodynaamisen voimansiirron alalla.

Hernberg toimi Ortodoksisen kirkon diakonina, johon tehtävään hänet vihittiin tammikuussa 2006.

Hernbergin jälkeen sovelletun optiikan ryhmän toimintaa Tampereen teknillisen yliopiston Fysiikan laitoksella on johtanut dosentti Juha Toivonen.

## Lähteet
Carolus Enckell

**Carolus Sebastian Enckell** (24. toukokuuta 1945 Helsinki – 25. syyskuuta 2017 Helsinki) oli suomalainen kuvataiteilija.

Enckellin isä oli taiteilija Torger Enckell. Carolus Enckellin kolmas puoliso oli taidemaalari Silja Rantanen vuodesta 1991. He muuttivat 1990-luvun lopulla Helsingistä Karjaalle taloon, jossa puolisoilla on ateljeet.

Enckell opiskeli Vapaassa Taidekoulussa Unto Pusan ja Tor Arnen johdolla vuosina 1966–1969.. Vuonna 1970 hän alkoi opettaa siellä itse ja päätyi myöhemmin myös koulun rehtoriksi. Hänet tunnettiin maalaustensa lisäksi esseistään. Enckellin tuotantoon sisältyy sekä abstrakteja maalauksia ja geometrisia sommitelmia että maisemamaalauksia, jotka on luotu Claude Monet’n hengessä. Hänen tuotannossaan on nähty myös Piet Mondrianin ja Mark Rothkon vaikutusta. Keskeisin osa hänen tuotannostaan perustuu värimaalauksen perinteelle, jossa tutkitaan valon aiheuttamaa muutosta värihavainnossa. Useat hänen teoksensa ovat suurikokoisia. Enckell on tehnyt myös käsitetaidetta (kuten *Odysseus*) ja myytti- ja rituaalitaidetta (näyttelyt New Yorkissa 1981 ja 1984).

Enckell toteutti useita julkisia teoksia muun muassa pääkaupunkiseudun kirkkoihin ja esimerkiksi Jyväskylän yliopiston kirjastoon.

Vuonna 1990 hän oli Helsingin Juhlaviikkojen Vuoden taiteilija. Vuonna 2001 Enckellille myönnettiin Carnegie Art Award, koska hän on vuosikymmenten kuluessa tuonut esseillään ja luennoillaan  uutta amerikkalaista kuvataidetta tunnetuksi Suomessa. Enckellille myönnettiin Pro Finlandia -mitali vuonna 2009.

## Lähteet

## Kirjallisuutta
* 
* 

## Aiheesta muualla
*
*Teoskuvia Kansallisgalleriassa.
* Carolus Encell ja isä Torger Enckell keskustelevat (ruotsiksi). Yle Arkivet.
* Forum Box – Jäsenet. 
* Carolus Enckellin muistokirjoitus ''Helsingin Sanomissa''.
Erkki Kangasniemi

**Erkki Kangasniemi** (s. 1. lokakuuta 1945 Asikkala) on Opetusalan Ammattijärjestön OAJ:n entinen puheenjohtaja. Hän toimi tehtävässä vuosina 1991–2010. Kangasniemi on koulutukseltaan voimistelunopettaja ja arvonimeltään kouluneuvos.

## Luottamustoimet
* AKAVA:n 1. varapuheenjohtaja 1991–2011
* Työeläkeyhtiö Varman hallituksen jäsen 1996-2010
* Helsingin Op Pankki Oyj:n (ent. Okopankki Oyj) hallintoneuvoston jäsen 1995–2011
* Julkisalan koulutettujen neuvottelujärjestö JUKO ry:n puheenjohtaja 1995–2010
* Keskinäisen Vakuutusyhtiön Kalevan hallintoneuvoston varapuheenjohtaja 2003–, puheenjohtaja 2010-
* Kunnallisen työmarkkinalaitoksen pääneuvotteluryhmän jäsen 1984–2010
* Käpylän Hotelli Oy:n puheenjohtaja 1993–2010
* Nordiska Lärarorganisationers Samråd NLS:n hallituksen jäsen 1991–, puheenjohtaja 1994, 1999, 2004
* Tiedekeskus Heurekan valtuuskunnan jäsen 1991–
* Valtion työmarkkinalaitoksen koordinaatiotyöryhmän jäsen 1991–1995
* VVO-yhtymän hallituksen jäsen 1996–2011

## Aiheesta muualla
* Erkki Kangasniemi OAJ:n sivustolla 
*
Yi-Fu Tuan

**Yi-Fu Tuan** (, 5. joulukuuta 1930, Tianjin, Kiina – 10. elokuuta 2022) oli kiinalais-yhdysvaltalainen maantieteilijä ja Wisconsinin yliopiston maantieteen emeritusprofessori. Hän on tullut tunnetuksi erityisesti humanistisen maantieteen tutkijana ja yhtenä alan pioneereista.

Tuan opiskeli maantiedettä ensin University College Londonissa ja suoritti alemman ja ylemmän korkeakoulututkinnon Oxfordin yliopistossa Englannissa vuosina 1951 ja 1955. Filosofian tohtoriksi Tuan valmistui vuonna 1957 Kalifornian yliopistossa Berkeleyssä Kaliforniassa. Tämän jälkeen hän opetti mm. Toronton yliopistossa Kanadassa ja tuli professoriksi Minnesotan yliopistoon vuonna 1968. Vuosina 1982–1998 hän toimi professorina Wisconsinin yliopistossa Madisonissa. Eläkkeelle jäätyään Tuan on jatkanut kirjoittamista ja luennointia.

## Teoksia
*Topophilia: a study of environmental perception, attitudes, and values 1974. Prentice-Hall, Englewood Cliffs. .
*Space and Place: The Perspective of Experience 1977. University of Minnesota Press, Minneapolis. .
### Suomeksi
*Tuan, Yi-Fu: Paikan taju: aika, paikka ja minuus. *Teoksessa:*  (Suomennos artikkelista: Tuan, Yi-Fu: Sense of Place: Its relationship to Self and Time. *Teoksessa:* )

## Lähteet

## Aiheesta muualla
* Yi-Fu Tuanin kotisivu
* Yi-Fu Tuanin haastattelu 24.7.2007
Theocracy

**Theocracy** on yhdysvaltalainen kristillinen, progressiivinen power metal -yhtye, jonka Matt Smith perusti vuonna 2002 Athensissa, Georgiassa. Theocracy oli aluksi yhden miehen yhtye – Smith lauloi ja soitti itse kaikki instrumentit esikoisalbumilla *[[Theocracy (albumi)|Theocracy]]*, jonka julkaisi Metal Ages Records. Smithin lisäksi nykyisessä kokoonpanossa ovat Patrick Nickell, Jared Oldham, Jonathan Hinds ja Val Allen Wood. Yhtyeen esittämässä power metalissa on vaikutteita yhtyeiltä Iron Maiden, Edguy, Iced Earth ja Helloween sekä progressiivisia vaikutteita yhtyeiltä Dream Theater, Symphony X, Kansas ja Rush.

Yhtye esiintyi ensimmäistä kertaa Suomessa Vappugospelissa 2012. Seuraavan kerran yhtye esiintyi Suomessa Maata näkyvissä-festareilla marraskuussa 2013.

Yhtye esiintyi ProgPower USA VII -festivaalien Pre-Partyssa Atlantassa, Georgiassa. Live-esitykset kappaleista ”The Serpent’s Kiss” ja ”Mountain” julkaistiin *ProgPower VII* -DVD:llä. Vuonna 2008 yhtye kiinnitettiin ruotsalaiselle Ulterium Records -levymerkille ja se äänitti toisen albumin *[[Mirror of Souls]]*, joka masteroitiin Suomessa. Kansitaiteen teki metallikuvittajana tunnettu Robert G. Wilson, Jr. *Mirror of Souls* julkaistiin 26. marraskuuta 2008 Japanissa Soundholic Recordsilla. Japanin versio sisältää lisäkappaleen ”Wages of Sin”. Yhdysvalloissa albumi julkaistiin 9. joulukuuta 2008. Ensimmäiset albumit ovat saaneet kriitikoilta ylistäviä arvioita, kuten myös vuonna 2011 julkaistu uusin albumi *[[As the World Bleeds]]*.

Matt Smith tunnetaan myös tekemästään kappaleesta, joka parodioi Metallican *[[St. Anger]]* -albumia. Theocracy on perinteisesti julkaissut joka jouluna metallisovituksia joululauluista kuten ”O come, O come, Emmanuel” ja ”Little Drummer Boy” sekä tehnyt kappaleen ”Deck the Joy”, jossa on yhdistetty laulut ”Deck the Halls” ja ”Joy to the World”. Matt Smith on yksi metallimuusikoista, jotka valittiin kertomaan kristillisestä uskostaan *Metal Bible* -kirjassa. Theocracy on tehnyt kappaleen John O'Connellista (lempinimeltään Jack-O), joka on suosittu vieras ESPN-kirjoittaja Bill Simmonsin podcast-ohjelmassa *The B.S. Report*. Kappale on nimeltään ”The Gregarious Raconteur”.

## Jäsenet
* Matt Smith – laulu
* Val Allen Wood – soolokitara
* Jonathan Hinds – kitara, taustalaulu
* Jared Oldham – basso
* Patrick Nickell – rummut

### Entiset jäsenet
* Seth Filkins – basso
* Josh Sloan – basso
* Patrick Parris – basso
* Shawn Benson – rummut

## Diskografia
* 
* 
* 
* 
* 

## Lähteet

## Aiheesta muualla
*Virallinen Theocracy-sivusto
*
*
Erkki Hervo

**Erkki Johannes Hervo** (11. kesäkuuta 1924 Helsinki – 5. syyskuuta 1994 Espoo) oli suomalainen kuvataiteilija, taidemaalari ja taidegraafikko. Hänet tunnetaan suurikokoisista ja värikkäistä puupiirroksistaan, joilla hän teki läpimurtonsa 1960-luvulla.

Erkki Hervo oli taiteilijoiden Lyyli ja Väinö Hervon poika. Hän opiskeli Vapaassa taidekoulussa ja Suomen Taideakatemian koulussa 1940-luvun lopulla, sota toi katkosta opiskeluun. Taideakatemiasta hän valmistui taidemaalariksi. Hervon ensimmäinen näyttely oli Helsingissä pian valmistumisensa jälkeen 1949 ja hän osallistui aktiivisesti ryhmänäyttelyihin muun muassa Ryhmä X/10:n jäsenenä.

Hervo teki ensimmäisen puupiirroksensa sikarilaatikon kanteen ja sen seuraksi sarjan mustavalkoisia puupiirroksia. Ensimmäisen värillisen puupiirroksen hän teki 1949, minkä jälkeen hän alkoi tehdä tyylitellyn esittäviä väripuupiirroksia. Hervo kävi 1950-luvun puolivälissä katsomassa Venetsian biennaalia, jossa Piet Mondrian, Jackson Pollock, Giorgio de Chirico ja Carlo Carrà herättivät hänen ihailunsa.

Hervon puupiirrokset muuntuivat 1960-luvulla abstraktimpaan suuntaan ja niiden koko kasvoi. Ajankohtainen informalismi näkyi myös Hervon teosten tyylissä. 1960-luvun loppupuoliskolla puupiirrokset muuttuivat pelkistetymmiksi ja värit voimakkaammiksi. Hervo käytti myös liukuvia bokashi-värejä ja kokeili japanilaistyyppistä vesiväripuupiirrosta.

Hän opetti useita vuosikymmeniä 1972 alkaen puupiirrosten tekemistä Taideteollisessa korkeakoulussa. Opetuksen ohella Hervolla oli monia luottamustoimia muun muassa valtion kuvataidelautakunnan jäsenenä ja Suomen taidegraafikoiden liiton puheenjohtajana.

Hervo sai Pro Finlandia -mitalin vuonna 1974 ja valtion taiteilijaeläkkeen 1986. Graphica Creativa -palkinnon hän sai vuosina 1978 ja 1990.

## Lähteet

## Kirjallisuutta
*Hihnala, Teija: *Erkki Hervo, puupiirrostuotanto vuosilta 1947-83*, Pro gradu -työ, Jyväskylän yliopisto, 1985.

## Aiheesta muualla
* 
* 
*
Tombstone (kaupunki)

**Tombstone** on Arizonan Cochisen piirikunnassa sijaitseva, vuonna 1879 perustettu kaupunki. Tombstonen asukasluku on 1&nbsp;380 (2010).

Kaupungissa käytiin O. K. Corralin taistelu vuonna 1881 Wyatt Earpin ja Ike Clantonin joukkojen kesken. Taistelu päättyi Wyatt Earpin ja Doc Hollidayn joukkojen voittoon. Kaupungissa käy nykyään vuosittain yli 400&nbsp;000 matkailijaa.

Simo Penttilän Punavyö-kirjojen tapahtumat sijoittuvat pääosin Tombstoneen ja sen ympäristöön.

## Lähteet

## Aiheesta muualla
O. R. Tambon kansainvälinen lentoasema

**O. R. Tambon kansainvälinen lentoasema** (tunnetaan myös nimellä **Johannesburgin kansainvälinen lentoasema**)  on Afrikan mantereen suurin lentoasema, joka sijaitsee Johannesburgissa, Etelä-Afrikan tasavallassa. Lentoasema toimii solmukohtana South African Airways -lentoyhtiölle ja muutamalle muulle paikalliselle lentoyhtiölle.

Lentoasema perustettiin vuonna 1952 nimellä *Jan Smutsin lentoasema*, entisen Etelä-Afrikan pääministerin Jan Smutsin mukaan. Nykyisin lentoaseman kautta lentää lähes viisikymmentä lentoyhtiötä lähes sataan kohteeseen. Lentoasema on nimetty uudelleen vuonna 2006 kunnianosoituksena eteläafrikkalaiselle kansalaisoikeusaktivistille Oliver Tambolle.

## Lentoyhtiöt
* Air Austral
* Air Botswana
* Air China
* Air France
* Airlink
* Air Mauritius
* Air Namibia
* Air Seychelles
* Air Zimbabwe
* Alitalia
* British Airways
* Cathay Pacific
* CemAir
* Delta Air Lines
* EgyptAir
* El Al
* Emirates
* Ethiopian Airlines
* Etihad Airways
* fastjet Zimbabwe
* FlySafair
* Iberia
* Kenya Airways
* KLM
* Kulula.com
* LAM - Linhas Aéreas de Moçambique
* LATAM Brasil
* Lufthansa
* Malawian Airlines
* Maluti Sky
* Mango
* Qantas
* Qatar Airways
* RwandAir
* Saudia
* Swaziland Airlink
* Singapore Airlines
* South African Airways
* South African Express
* Swiss International Air Lines
* TAAG Angola Airlines
* Turkish Airlines
* Virgin Atlantic

## Lähteet

## Aiheesta muualla

*Virallinen kotisivu
Jari Halttu

**Jari Matti Johannes Halttu** (s. 24. helmikuuta 1961 Kemi) on suomalainen nyrkkeilijä, moninkertainen TUL:n mestari ja kolminkertainen Suomen-mestari. Hänellä on kaksi Suomen-mestaruutta sarjassa 48&nbsp;kg (1982 ja 1984) sekä yksi sarjassa 51&nbsp;kg (1989). Halttu edusti Suomea useasti maaotteluissa, Tammer- ja Gee-Bee-turnauksissa, nuorten EM-kisoissa 1980 sekä useissa kansainvälisissä turnauksissa. Halttu tunnettiin taitavana ja tarkkana nyrkkeilijänä.

Haltun seurana oli koko uran ajan Kemin Into ja valmentajana monia huippunyrkkeilijöitä valmentanut Taisto Tuominen.

Haltulle tarjottiin uran aikana myös mahdollisuutta siirtyä ammattilaiskehiin mutta hän ei osoittanut halukkuutta ammattilaisuralle.

## Lähteet
Valkoinen metsästäjä, musta sydän

**Valkoinen metsästäjä, musta sydän** (*White Hunter Black Heart*) on vuonna 1990 ensi-iltaan tuotu elokuva, joka pohjautuu Peter Viertelin muistelmiin osallistumisestaan elokuvan *[[Afrikan kuningatar]]* (1951) kuvauksiin.

Elokuvan ohjasi Clint Eastwood, joka myös näyttelee elokuvan päähenkilöä, John Wilsonia. Hahmo on kehitetty *Afrikan kuningattaren* ohjaajaa John Hustonia enemmän tai vähemmän muistuttavaksi.

## Tärkeimmät roolit

## Arvioita
*[[Video-opas|Video-oppaassa]]* vuodelta 1994 elokuvaa kuvataan kiinnostavaksi seikkailuksi ja se saa kolme tähteä viidestä, mikä vastaa sanallista arviota ”hyvä”.

## Lähteet
Aatto Pietikäinen

**Aatto Pietikäinen** (7. lokakuuta 1921 Kuopio – 2. huhtikuuta 1966 Kouvola) oli suomalainen mäkihyppääjä, joka kilpaili 1940-luvulla. Hän sijoittui vuoden 1948 talviolympialaisissa kahdeksanneksi suurmäkikilpailussa Sankt Moritzissa.

Aatto Pietikäisen veli Matti Pietikäinen oli myös mäkihyppääjä.

## Lähteet
Anna Nordell

**Anna Sara Christina Engh** (o.s. *Nordell*) (s. 19. helmikuuta 1982 Gävle) on ruotsalainen laulaja ja ääninäyttelijä. Hän käyttää taiteilijanimeä Anorah. 

## Ura

Nordell esitti 14-vuotiaana Sound of Music -musikaalin Lieslin osaa Tukholman Göta Lejon -teatterissa. Hänen esittämänsä laulu "Giving Up" päätyi kokoelmalevylle "Fame Factory 4".

Hän on ollut tilapäisenä laulajana tanskalaisessa Johnny Deluxe -yhtyeessä,  heidän kanssaan työstetty kappale "Drømmer jeg?" nousi MTV:n Pohjoismaiden top 5 -listalle. Hän laulaa myös kertosäkeen suomalaisen Mighty 44 -yhtyeen kappaleessa This Love Ain't Going On ja on mukana Bomfunk MC’s "Turn It Up"-kappaleessa. Nordell on myös ollut mukana Bratz Rock Angelz -levyllä. 

Nordell on laulanut taustoja useille maailmantähdille kuten Celine Dion, Victoria Beckham, Tata Young, Dannii Minogue, Enrique Iglesias, Fredrik Kempe, Mauro Scocco, G.E.S., E-type ja Vanessa Hudgens.

Ensimmäisen soololevynsä Anorah julkaisi 8. marraskuuta 2007.  "Like He'd Do" julkaistiin ainoastaan sähköisessä muodossa ja yhden levyllä olevan kappaleen tuotot ohjattiin hyväntekeväisyyteen. 

Nordell on ääninäytellyt monissa ruotsiksi dubatuissa lastenelokuvissa ja tv-sarjoissa kuten Ben 10, Hannah Montana, Shrek kolmas, Ice Age 2 sekä Alvin ja pikkuoravat 2.

## Yksityiselämä
Nordell meni 13. kesäkuuta 2009 naimisiin muusikko ja laulunkirjoittaja Samuel Enghin kanssa ja otti käyttöön miehensä sukunimen. Heillä on kesällä 2010 syntynyt tytär.

## Lähteet
*Anorahin Myspace-sivut
*Anorahin faniblogi
Jack Webb

**Jack Webb** () oli yhdysvaltalainen näyttelijä, jonka tunnetuin rooli oli etsivä Joe Friday radio-ja televisiosarjassa *[[Dragnet]]*.

Webb aloitti näyttelemisen radiossa San Franciscon alueella, jossa hän muun muassa toimi komediasarjan isäntänä. Yhdessä käsikirjoittaja Richard L. Breenin kanssa hän loi rikossarjan *[[Pat Novak for Hire]]*, jonka saaman julkisuuden ansiosta Webb pääsi myös elokuvarooleihin. Näiden elokuvien joukossa oli muun muassa *Hän kulkee öisin* vuonna 1948. Seuraavana vuonna Webb loi radiosarjan *[[Dragnet]]*, josta tehtiin myös Webbin omistaman Mark VII Productionsin tuottamaa televisioversiota vuosina 1952–1959. Webb itse esitti *Dragnetissa* Los Angelesin poliisin kersanttia Joe Fridayta.

1950-luvulla Webb esiintyi muun muassa elokuvissa *Miehet *, *[[Auringonlaskun katu]]* ja *Okinawa*. 1960-luvulla Webb toimi lyhyen aikaa Warner Brothersin televisiotuotannon johtajana.

Webbin kuoltua Los Angelesin poliisi poisti käytöstä Joe Fridayn *Dragnetissa* käyttämän virkamerkin numeron 714.

Jack Webb on saanut tähden Hollywood Walk of Famelle.

## Kirjallisuutta
*
*

## Lähteet